OpenLLM-France/wikimedia huggingface dataset:
# Enric Soldevila i Santandreu

Enric Soldevila i Santandreu (Figueres, 1861 – idem. 21 de desembre, 1943) fou un cadiraire, músic i lutier català.
Els seus instruments han servit de model per a tots els constructors del segle xx. Músics destacats com Albert Martí, Ricard Viladesau o Jaume Vilà han tocat amb tenores Catroi.
El Museu d'Història de Girona conserva dues tenores Catroi que es poden veure a la Sala de la Sardana. Al Museu de la Música de Barcelona s'hi conserven dos tibles Catroi i la tenora que Jaume Vilà va utilitzar durant 50 anys de carrera musical.
* Tible conservat al Museu de la Música de Barcelona
* Tible conservat al Museu de la Música de Barcelona
* Tenora conservada al Museu de la Música de Barcelona
* Violoncel de Nicolás Duclos, restaurat per Enric Soldevila
* Etiqueta de violoncel de Nicolás Duclos i etiqueta d'Enric Soldevila (1937)

## Referències

* ↑ «Diccionari biogràfic de l'Alt Empordà» (en català). [Consulta: 30 gener 2020].
# Corriol australià

El corriol australià (Peltohyas australis) és una espècie d'ocell de la família dels caràdrids (Charadriidae) i única espècie del gènere Peltohyas, si bé sovint és ubicat a Charadrius. Habita planures de l'interior àrid i zones costaneres d'Austràlia occidental i meridional.
# Església de Jukkasjärvi

L'església de Jukkasjärvi és la parròquia del petit nucli de població suec de Jukkasjärvi, dins el municipi de Kiruna i depenent eclesiàsticament de la diòcesi de Luleå. És considerada l'església més antiga de la Lapònia sueca.

## Descripció

L'església parroquial de Jukkasjärvi és considerada l'església més antiga de la Lapònia sueca, i és coneguda pel seu retaule esculpit per Bror Hjorth.
S'estructura en dos edificis:
* el campanar amb una base quadrada i tres cossos superposats acabats cadascun d'ells en una forma de piràmide truncada on s'assenta el següent. La base de l'edifici està travessada per un passadís que fa d'accés al recinte del cementiri i al pas cap al segon edifici que conté la nau de l'església
* nau principal, rectangular, amb un petit porxo i una rectoria adossada al costat nord. Té una teula a dues vessants.

## Història

L'església va ser construïda el 1607-1608 i es va acabar el 1785. La nau principal de l'església va ser construïda al voltant de 1607, mentre que el presbiteri i el porxo actual es van afegir el 1726 quan es va reconstruir l'església. El campanar independent, construït en la dècada de 1740 i el cor es va completar el 1785.
El 1907 es va realitzar una important obra de reparació que incloïa el terra de fusta, sota el qual es varen descobrir 87 tombes.

## Elements destacats

Del seu interior destaquen:
* el retaule obra de Bror Hjort i regalat per la LKAB l'any 1958 amb motiu del 350 aniversari de la fundació de l'església. El retaule és un tríptic, tallat en fusta de teca. Al centre hi ha una figura de Crist i les escenes secundàries mostren algunes escenes del sacerdot Lars Levi Laestadius.
* L'orgue que va ser inaugurat pel bisbe Gunnar Weman el 1997 i està construït per la fàbrica d'òrgues Grönlund de Gammelstad. La decoració artística de la façana de l'orgue és obra de l'artista Lars Levi-Sunna. En el frontal est representa el sol i la creu cristiana al centre. L'orgue està fet de bedoll, banya de ren i cuir adobat de primera. Fins i tot el teclat està fet de bedoll i cornamenta de ren. El registre està adornat amb diferents personatges presos de la mitologia sami. L'orgue incorpora sons de cants d'ocell, de tambors i de petjades de ren.
* A la dreta de la nau hi ha una imatge votiva en forma de canoa, similar a les que es feien servir al riu Torne per al transport fluvial de passatgers. L'escultura d'un metre de llarg és obra de Thomas Qvarsebo del 2006. Va ser incorporada amb motiu del 400 aniversari de la fundació de l'església.

## Vegeu també

* Església de Kiruna
* Lars Levi Laestadius

## Referències

* ↑ Fraser, Maxwell. In Praise of Sweden (en anglès). Methuen, 1947, pàg. 246 [Consulta: 21 octubre 2015].
* ↑ Lundbom, Jack R. Master Painter: Warner E. Sallman (en anglès). Wipf and Stock Publishers, 2015, pàg.154. ISBN 9781498223416 [Consulta: 21 octubre 2015].
* ↑ Ohlsen, Becky; Anna Kaminski, Josephine Quintero. Lonely Planet Sweden (en anglès). Lonely Planet, 2015. ISBN 9781743605356 [Consulta: 21 octubre 2015].

## Enllaços externs

* Web oficial (en suec)
* Fitxa tècnica de patrimoni (en suec)
# Font de l'Hoste

La Font de l'Hoste és una font del terme municipal de Sarroca de Bellera, al Pallars Jussà, dins del territori del poble de Sarroca de Bellera.
Està situada a 1.034 m d'altitud, a prop i al sud-oest de Sarroca de Bellera, a la part baixa del Bosc de Sarroca, a ponent de la Borda de Gassol, a l'esquerra de la llau del Forn Vell. Situada a la dreta del barranc de la Font de l'Hoste, és a prop i a ponent de la Font de Peret.

## Enllaços externs

* Institut Cartogràfic de Catalunya
# Coordenades el·líptiques

Les coordenades el·líptiques són un sistema bidimensional de coordenades curvilínies ortogonals en els quals les línies coordenades són el·lipses confocals i hipèrboles. Els dos focus $F_{1}$ i $F_{2}$ estan generalment fixes en les posicions $x=-a$ i $x=+a$, respectivament, sobre l'eix $OX$ d'un sistema cartesià els eixos són eixos de simetria de les línies coordenades hiperbòliques i el·líptiques.
Les coordenades el·líptiques cilíndriques són un sistema tridimensional obtingut fent girar el sistema anterior al voltant de l'eix de focus i afegint una coordenada angular polar addicional.

## Definició

La definició més comuna de les coordenades el·líptiques bidimensionals $(\mu ,\nu )$ és:
   ${\begin{cases}x=a\ \cosh \mu \ \cos \nu \\y=a\ \sinh \mu \ \sin \nu \end{cases}}$
On:
    $\mu \,$ és un nombre real no negatiu i
    $\nu \in [0,2\pi )\,$.
En el pla complex, hi ha una relació equivalent donada per:
   $x+iy=a\ \cosh(\mu +i\nu )$
Aquestes definicions corresponen a el·lipses i hipèrboles. La identitat trigonomètrica:
   ${\frac {x^{2}}{a^{2}\cosh ^{2}\mu }}+{\frac {y^{2}}{a^{2}\sinh ^{2}\mu }}=\cos ^{2}\nu +\sin ^{2}\nu =1$
mostra que les corbes amb $\mu \,$ constant són el·lipses, mentre que la identitat trigonomètrica hiperbòlica:
   ${\frac {x^{2}}{a^{2}\cos ^{2}\nu }}-{\frac {y^{2}}{a^{2}\sin ^{2}\nu }}=\cosh ^{2}\mu -\sinh ^{2}\mu =1$
mostra que les corbes amb $\nu \,$ constant són hipèrbolas.

## Aplicacions

Les aplicacions clàssiques de les coordenades el·líptiques són resolució de equacions en derivades parcials com l'equació de Laplace o l'equació de Helmholtz, per a les quals les coordenades líptiques admeten separació de variables. Un exemple típic és la càrrega elèctrica que envolta un conductor pla d'amplada 2 a . O el camp de dues càrregues elèctriques puntuals del mateix signe a una distància 2 a .
# Cyclocheilichthys furcatus

Cyclocheilichthys furcatus és una espècie de peix cipriniforme de la família dels ciprínids.

## Morfologia

Els mascles poden assolir els 60 cm de longitud total.

## Distribució geogràfica

És un endemisme del riu Mekong que es troba des de la frontera entre Tailàndia i Laos fins a Tonlé Sap (Cambodja).

## Referències

* ↑ Bleeker P. 1859. Negende bijdrage tot de kennis der vischfauna van Banka. Natuurkd. Tijdschr. Neder. Indië v. 18. 359-378.
* ↑ BioLib (anglès)
* 1 2 FishBase (anglès)
* ↑ Baird, I.G., V. Inthaphaisy, P. Kisouvannalath, B. Phylavanh i B. Mounsouphom, 1999. The fishes of southern Lao. Lao Community Fisheries and Dolphin Protection Project. Ministry of Agriculture and Forestry, Lao PDR.161 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Rainboth, W.J., 1996. Fishes of the Cambodian Mekong. FAO Species Identification Field Guide for Fishery Purposes. FAO, Roma. 265 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gabriel Horn

Gabriel Horn o White Deer of Autumn (1947) és un escriptor i activista wampanoag. Estudià a la Universitat de Florida i fou activista de l'AIM durant els anys setanta. Autor de llibres sobre pensament nadiu americà com Ceremony - In The Circle of Life (1983), Contemplations of a Primal Mind (1996), The Book of Ceremonies (2000), The crane (1988), Native heart: an american odyssey (1993) i la novel·la Transcendence.

## Enllaços externs

* Biografia (anglès)
* Crítica a Native heart Arxivat 2005-12-28 a Wayback Machine. (anglès)
# Enigma

«Enigma» té aquests significats:
* Enigma o misteri allò que resulta difícil d'entendre, resoldre o interpretar
* Màquina Enigma, mecanisme de xifrat utilitzat durant la dècada del 1930 per Alemanya
* Enigma (grup musical), grup New Age amb influències de gregorià i pop, desenvolupat per Michael Cretu l'any 1990
* Enigma (pel·lícula de 1983).
* Enigma (pel·lícula de 1987).
* Enigma (pel·lícula), pel·lícula de Michael Apted realitzada el 2001.
* Enigma, un dels enemics de Batman.
* Enigma, episodi de la sèrie Stargate SG-1.
* The Enigma, nom d'un carbonado (diamant negre)
Viccionari
# Frontera entre França i Samoa

La frontera entre França i Samoa es completament marítima i es troba a l'oceà Pacífic. Delimita la zona econòmica exclusiva entre l'arxipèlag de Samoa i la col·lectivitat d'ultramar francesa de Wallis i Futuna. La frontera és purament format i no s'ha signat cap acord entre ambdós estats per delimitar les fronteres marítimes sota la seva sobirania.

## Referències

* ↑ Gérard Lang. «le Code Officiel Géographique — Les frontières de la France», 22-04-2008.
# Copa zambiana de futbol

La copa zambiana de futbol (oficialment Zambia Cup o Mosi Cup) és la màxima competició futbolística per eliminatòries de Zàmbia i segona en importància després de la lliga. És organitzada per la Football Association of Zambia. Es creà l'any 1962.
De 1962 a 1965 els guanyadors de la Northern Rhodesia Castle Cup jugaren contra els vencedors de Rhodèsia del Sud (avui Zimbàbue) per la Super Castle Cup.
De vegades, els vencedors d'aquest torneig no representaren el país a la Recopa africana de futbol, reservant aquesta plaça pel vencedor de la Champion of Champions Cup.

## Historial

Font:

### Northern Rodesia Castle Cup

* 1961 : City of Lusaka
* 1962 : Roan United (Luanshya) 4-3 Nchanga Sports
* 1963 : Mufulira Blackpool
* 1964 : City of Lusaka 2-1 Mufulira Blackpool
* 1965 : Mufulira Wanderers 5-2 (a.p.) City of Lusaka
* 1966 : Mufulira Wanderers 4-2 Broken Hill Wanderers
* 1967 : Kabwe Warriors
* 1968 : Mufulira Wanderers
* 1969 : Kabwe Warriors
* 1970 : Ndola United 2-1 Kabwe Warriors
* 1971 : Mufulira Wanderers 6-1 Kitwe United
* 1972 : Kabwe Warriors
* 1973 : Mufulira Wanderers 3-1 Butondo Western Tigers
* 1974 : Mufulira Wanderers 2-1 Rhokana United

### Independence Cup

* 1975 : Mufulira Wanderers 2-1 Green Buffaloes (Lusaka)
* 1976 : Mufulira Wanderers 4-3 Butondo Western Tigers
* 1977 : Roan United (Luanshya) 4-3 Mufulira Wanderers
* 1978 : Nchanga Rangers (Chingola) 2-1 Mufulira Wanderers
* 1979 : Power Dynamos (Kitwe) 0-0 (7 - 6) Ndola United
* 1980 : Power Dynamos (Kitwe) 2-0 Green Buffaloes (Lusaka)
* 1981 : Vitafoam United (Ndola) 2-1 Strike Rovers (Ndola)
* 1982 : Power Dynamos (Kitwe) 5-0 Konkola Blades (Chilabombwe)
* 1983 : Konkola Blades (Chilabombwe)
* 1984 : Kabwe Warriors
* 1985 : Strike Rovers
* 1986 : Nkana Red Devils (Kitwe)
* 1987 : Kabwe Warriors
* 1988 : Mufulira Wanderers
* 1989 : Nkana Red Devils (Kitwe)
* 1990 : Power Dynamos (Kitwe)
* 1991 : Nkana Red Devils (Kitwe)
* 1992 : Nkana FC (Kitwe)

### Mosi Cup

* 1993 : Nkana FC (Kitwe)
* 1994 : Roan United (Luanshya)
* 1995 : Mufulira Wanderers 1-0 Rumlex
* 1996 : Roan United (Luanshya) 1-0 Nchanga Rangers (Chingola)
* 1997 : Power Dynamos (Kitwe) 1-0 City of Lusaka
* 1998 : Konkola Blades (Chilabombwe) 2-1 Zanaco FC (Lusaka)
* 1999 : Zamsure bt Power Dynamos (Kitwe)
* 2000 : Nkana FC (Kitwe) 0-0 (7 - 6) Green Buffaloes (Lusaka)
* 2001 : Power Dynamos (Kitwe) 1-0 Kabwe Warriors
* 2002 : Zanaco FC (Lusaka) 2-2 (3 - 2) Power Dynamos (Kitwe)
* 2003 : Power Dynamos (Kitwe) 1-0 Kabwe Warriors
* 2004 : Lusaka Celtic 2-1 Kabwe Warriors
* 2005 : Green Buffaloes (Lusaka) 2-1 Red Arrows (Lusaka)
* 2006 : ZESCO United (Ndola) 2-0 Red Arrows (Lusaka)
* 2007 : Red Arrows FC (Lusaka) 2-2 ZESCO United (Ndola) [3-2 pen]

## Referències

* ↑ «Zambia – List of Cup Winners». RSSSF.

## Enllaços externs

* RSSSF
# Ernest William Brown

Ernest William Brown (Kingston upon Hull, 29 de novembre de 1866 - New Haven, 22 de juliol de 1938) va ser un astrònom i matemàtic nord-americà d'origen anglès.

## Vida i obra

Després d'estudiar al East Riding College de Hull, va obtenir el 1884 una beca pel Christ's College de la universitat de Cambridge, en la qual va estudiar sota la direcció de George Darwin, qui el va dirigir cap a l'estudi de la obra de George William Hill sobre l'òrbita de la Lluna. A partir de llavors, el problema dels moviments de la Lluna serà el tema central de tot el treball científic de Brown.
Brown es va graduar el 1887 i va esdevenir fellow del Christ's College el 1889, el mateix any en què va ser escollit membre de la Royal Astronomical Society. El 1891, en obtenir el master, va deixar Anglaterra per anar als Estats Units d'Amèrica, on ja en el primer any va visitar els astrònoms Hill i Newcomb del American Nautical Almanac Office. Des de la seva arribada fins a 1907 va ser professor del Haverford College (Pennsilvània) i des del 1907 fins a la seva jubilació el 1932 ho va ser de la Universitat Yale (Connecticut).
Els treballs més originals de Brown versen sobre les pertorbacions planetàries del moviment de la Lluna, un dels més difícils temes de la mecànica celeste. El seu treball més rellevant, calculat amb l'ajuda de Henry B. Hedrick, són les Tables of the Motion of the Moon (Taules del moviment de la Lluna), publicades per les universitats de Cambridge i Yale el 1919.

## Referències

* ↑ Schlesinger i Brouwer, 1939, p. 243.
* 1 2 Baum, 2007, p. 174.
* ↑ Brouwer, 1938, p. 316.
* ↑ Wilson, 2010, p. 76.
* ↑ Schlesinger i Brouwer, 1939, p. 244.
* ↑ Schlesinger i Brouwer, 1939, p. 246.
* ↑ Baum, 2007, p. 175.

## Bibliografia

* Baum, Richard. «Ernest William Brown». A: Thomas Hockey (ed.). Biographical Encyclopedia of Astronomers (en anglès). Springer, 2007, p. 174-175. ISBN 978-0-387-31022-0.
* Brouwer, Dirk «Ernest William Brown» (en anglès). Science, Vol. 88, Num. 2284, 1938, pàg. 316-318. ISSN: 0036-8075.
* Schlesinger, Frank; Brouwer, Dirk «Biographical Memoir of Ernest William Brown» (en anglès). Biographical Memoirs of the National Academy of Sciences, Vol. 21, Num. 6, 1939, pàg. 243-273. ISSN: 0077-2933.
* Wilson, Curtis. The Hill-Brown Theory of the Moon's Motion (en anglès). Springer, 2010. ISBN 978-1-4419-5936-2.

## Enllaços externs

* O'Connor, John J.; Robertson, Edmund F. «Ernest William Brown» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Warner, Deborah Jean. «Brown, Ernest William». Complete Dictionary of Scientific Biography, 2008. [Consulta: 27 març 2019]. (anglès)
* «Ernest William Brown». Encyclopædia Britannica, 1998. [Consulta: 27 març 2019]. (anglès)
* Jones, H. Spencer. «Brown, Ernest William». Oxford Dictionary of National Biography, 2004. [Consulta: 27 març 2019]. (anglès)
# Corbicúlids

Els corbucúlids (Corbiculidae) són una família de mol·luscs bivalves. La fecundació és interna; els ous desclouen a l'interior de l'individu que allibera molts joves a les aigües circumdants, i són per tant ovovivípars.
La cloïssa asiàtica (Corbicula fluminea) és una espècie invasora en moltes parts del món.

## Gèneres

* Corbicula Megerle von Mühlfeld, 1811 (centre i sud d'Àfrica i d'Àsia)
* Geloina (sud d'Àsia amb Malàisia)
* Cyrenodonax (sud de la Xina, Vietnam)
* Cyrenobatissa (northern Vietnam)
* Batissa (Malàisia, Indonèsia)
* Corbiculina (est d'Austràlia)
* Solielletia (Etiòpia)
* Polymesoda Rafinesque, 1820 (Golf, costes atlàntiques del nord de Sud-amèrica)
* Neocorbicula Fischer, 1887 (Golf, costes atlàntiques del nord de Sud-amèrica)
* Pseudocyrena (costat Carib de Centreamèrica)
* Egetaria (costes atlàntiques de Sud-amèrica)
* Villorita (est de Sud-amèrica)

## Referències

* 1 2 Glaubrecht, M.L; et alii «Inventorizing an invader: Annotated type catalogue of Corbiculidae Gray, 1847 (Bivalvia, Heterodonta, Veneroidea), including Old World limnic Corbicula in the Natural History Museum Berlin» (en anglès). Malacologia, 49, 2, 2007, pàg. 43-72. Arxivat de l'original el 2016-03-03 [Consulta: 24 febrer 2022].
* ↑ Quiñonero Salgado, Sergio; López Soriano, Joaquín «Revisión del género Corbicula von Mühlfeld, 1811 (Bivalvia: Corbiculidae) en el Baix Empordà (NE península Ibérica)». Spira, 2016, pàg. 29-39. Arxivat de l'original el 2022-02-24 [Consulta: 24 febrer 2022].
# David Emil Andersen

David Emil Andersen (Carlton, Victòria, 23 de juny de 1980) és un exjugador australià de bàsquet amb passaport danès. El 2008 jugava al Regal FC Barcelona a la lliga ACB. És un pivot de 2,12, que tant pot jugar a la zona com també pot llançar des de la línia de 6,25.

## Carrera

Andersen començà a jugar a basquetbol a l'Australian Institute of Sport. Signà el seu primer contracte professional amb el Wollongong Hawks.

### Europa

Després d'un any es traslladà a Itàlia per fitxar per la Kinder Bologna, on guanyà diversos títols en quatre anys a l'equip. L'estiu del 2003 fitxà pel Montepaschi Siena on guanyà una altra lliga italiana de bàsquet. La temporada següent marxà al CSKA Moscou on es proclamà campió de l'Eurolliga. La temporada 2008-09 jugà al FC Barcelona, on guanyà la lliga ACB. També ha jugat a la selecció australiana de bàsquet, amb la qual disputà els Jocs Olímpics de 2008.

### NBA

La temporada 2009/10 fitxà pels Houston Rockets per ocupar la posició del gegant xinès, Yao Ming (lesionat).

## Referències

* ↑ «Past Athletes». ausport.gov.au. Arxivat de l'original el 12 February 2014. [Consulta: 24 setembre 2014].
* ↑ «MONTEPASCHI brings back David Andersen». Euroleague.net, 28-06-2011. [Consulta: 24 setembre 2014].
* ↑ «Basketball men believe they can win first medal at Rio Olympics». Arxivat de l'original el 14 July 2016. [Consulta: 11 juliol 2016].
* ↑ «Brooks has career high 33; Kobe held to 18 as Lakers lose again». ESPN.com, 15-11-2009. [Consulta: 28 octubre 2021].

## Enllaços externs

* Web oficial de David Andersen Arxivat 2009-07-19 a Wayback Machine.
* Perfil a Euroleague.net
# Gabriel Huguet i Ballester

Gabriel Huguet i Ballester (Campos) és un empresari i polític mallorquí fill del poeta Damià Huguet i Roig.
Va estudiar Arquitectura tècnica a València i Barcelona, on va formar part del Bloc d'Estudiants Independentistes, després del seu pas pel Partit Socialista de Mallorca, Gabriel Huguet fou nomenat 21 d'octubre de 2006 president d'Entesa per Mallorca en el seu primer congrés i ratificat en el segon congrés l'octubre de 2007, fins a la reunió d'Entesa amb el PSM en 2013.

## Referències

* ↑ «´Sería irresponsable descartar un pacto con el PSOE´» (en castellà). Diario de Mallorca, 24-10-2010. [Consulta: 17 abril 2015].
* ↑ «El PSM y Entesa se fusionan en un partido con el respaldo del 92% de los afiliados» (en castellà). Diario de Mallorca, 24-02-2013. [Consulta: 17 abril 2015].
# Frontera entre França i Kiribati

La frontera entre França i Kiribati es completament marítima i es troba a l'oceà Pacífic. Delimita la zona econòmica exclusiva entre Kiribati i la Polinèsia Francesa segons un tractat signat per ambdós estats a Tarawa el 18 de desembre de 2002. Separa els les illes d'Ahe, Mataiva, Rangiroa, Tikehau, Tupai i Bellinghausen a les Tuamotu dels atols de Flint a Kiribati.

## Referències

* ↑ Bernan Assoc, United Nations Treaty Series Cumulative Index 2201-2250, Número 41, p. 422
* ↑ r Alejandra Torres Camprubí Statehood under Water: Challenges of Sea-Level Rise to the Continuity of Pacific Island States p. 60-65
# Espondelhan

Espondelhan (en francès Espondeilhan) és un municipi occità del Llenguadoc, a la regió d'Occitània, al departament de l'Erau.

## Referències

* ↑ Topònims occitans de l'Erau
# Festival de Dansa de Karmiel

El Festival de Dansa de Karmiel (en hebreu: פסטיבל מחול כרמיאל) és un festival de dansa que té lloc cada any a l'estiu, a la ciutat de Karmiel, a Israel. El festival va començar l'any 1988 per iniciativa de dos autors de danses populars a Israel. La durada del festival és de tres dies, durant els quals s'aplega una multitud de persones, els espectadors poden observar una àmplia varietat d'espectacles. En aquest festival participen tant ballarins israelians, com a ballarins vinguts d'altres països procedents de l'estranger. Al costat de les diverses actuacions dels diferents grups de dansa, hi ha balls que estan oberts al públic i són per a tots els assistents. Hi ha instructors de ball vinguts des de l'estranger. A més dels actes celebrats en el festival hi ha diverses competicions: un concurs de coreografia, un concurs de dansa folklòrica, i un concurs de ball en grup per seleccionar al millor equip de l'any. Yonatan Carmon va ser el director artístic del festival durant dotze anys, fins a l'any 2000, quan va esdevenir director Shlomo Maman. El director del festival al llarg de la seva vida ha estat Aaron Solomon. El festival de dansa té lloc en diverses instal·lacions i equipaments esportius de la vila de Karmiel entre ells cal destacar; l'amfiteatre, l'estadi, el parc, el pavelló esportiu, i l'auditori. Molts espectacles en el passat han estat dedicats en honor de compositors del país com; Sasha Argov, Naomi Shemer, i Avihu Medina. L'any 2006 es va cancel·lar el festival a causa de la guerra amb el Líban.

## Enllaços externs

* Festival de Dansa de Karmiel Arxivat 2016-03-20 a Wayback Machine. (en anglès) i (en hebreu)
# Corbiana

Corbiana (en llatí Corbiana, en grec antic Κορβιανή, 'Korbiané') era un dels tres districtes en què estava dividida la satrapia selèucida d'Elimaida. Els altres dos districtes eren els de Massabatica i Gabiana. En parla Estrabó.

## Referències

* ↑ Smith, William (ed.). «Corbiana». Dictionary of Greek and Roman Geography (1854). [Consulta: 26 gener 2022].
# David Emge

David Emge (Evansville, 9 de setembre de 1946 - Evansville, 20 de gener de 2024) fou un actor estatunidenc.

## Vida i carrera

Emge va néixer a Evansville, Indiana el 9 de setembre de 1946. Un dels seus companys de classe mentre estudiava a la universitat fou Ron Glass, que més tard es va fer famós com a protagonista de la comèdia de situació Barney Miller. Mentre treballava com a xef en un restaurant de Nova York va conèixer a George A. Romero, que el va escollir per fer el paper pel qual seria més recordat, com Stephen a El despertar dels zombis. El 2007 encara va participar en convencions cinematogràfiques. Va morir a Evansville el 20 de gener de 2024, a l'edat de 77 anys.

## Filmografia

* 1976: The Booby Hatch: Angelo Fettucini
* 1978: El despertar dels zombis: Stephen Andrews
* 1985: Document of the Dead
* 1985: El món del terror
* 1990: Germà de sang 2: Half Moon
* 1992: Hellmaster: Robert
* 2004: The Dead Will Walk
* 2008: Dead On: The Life and Cinema of George A. Romero

## Referències

* 1 2 «David Emge Dies: Zombie Flyboy In Horror Classic 'Dawn Of The Dead' Was 77». Deadline, January 22, 2024. [Consulta: January 23, 2024].
* 1 2 «David Emge, 'Dawn of the Dead' Star, Dies at 77». The Hollywood Reporter, January 22, 2024. [Consulta: January 23, 2024].
* ↑ «Motion Picture Purgatory: The Booby Hatch». Dread Central, February 18, 2010. [Consulta: January 23, 2024].
* ↑ «David Emge Obituary». Legacy.com. [Consulta: January 23, 2024].